b'\n_START_ARTICLE_\nVelika nagrada Pikardije 1934\n_START_SECTION_\nPred dirko\n_START_PARAGRAPH_\nZaradi dveh smrtnih nesre\xc4\x8d na lanski dirki, so stezo upo\xc4\x8dasnili z dodatnimi \xc5\xa1ikanami. Na \xc5\xa1tartni listi je bil enajst dirka\xc4\x8dev, tudi Jean B\xc3\xa9n\xc3\xa9jean, ki ni sodeloval \xc5\xa1e na nobeni dirki katerega koli tipa in je pred kratkim kupil dirkalnik Bugatti T51.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Benoit Falchetto, sledila sta mu Juan Zanelli in Raymond Sommer, ki je kmalu uspel prehiteti Zanellija in se prebiti na drugo mesto, \xc4\x8dilenski dirka\xc4\x8d pa je odstopil v osmem krogu zaradi okvare zadnjega vpetja. Robert Brunet se je dobro prebijal proti vrhu in uspel prehiteti tudi Louisa Braillarda za tretje mesto. V petnajstem krogu je neizku\xc5\xa1eni B\xc3\xa9n\xc3\xa9jean izgubil nadzor nad dirkalnikom, ki se je prevrnil, nesre\xc4\x8dnega dirka\xc4\x8da pa je izvrglo. Zaradi hudih po\xc5\xa1kodb so mu morali amputirati nogo. Falchetto je z veliko prednostjo zmagal, na stopni\xc4\x8dke pa sta se uvrstila \xc5\xa1e Sommer in Brunet. Med dirko se je podrl del glavnih tribun.'